text: Reempresa, o com assegurar la continuïtat dels negocis | Reempresa
  Actualidad › Reempresa en los medios › Reempresa, o com assegurar la continuïtat dels negocis
  http://lleidatv.alacarta.cat
  Fecha final: 07-11-2018
  I quants emprenedors potser coneixen vostès que agafarien el relleu d'un negoci en marxa i no en troben un a mida? Doncs atenent aquesta necessitat, de trobar qui agafi el testimoni d'una activitat econòmica que funciona, la patronal Cecot va decidir fa ara set anys posar en marxa un mercat de compravenda de petites i mitjanes empreses de Catalunya, una iniciativa batejada com Reempresa i que fomenta la continuïtat de negocis viables que necessiten un relleu en la propietat i direcció. Pensin que malauradament cada any tanquen moltes pimes que funcionen perquè no han pogut materialitzar aquesta continuïtat, amb la sagnia de llocs de treball que, a més, això suposa. Amb Reempresa s'ha aconseguit revertir aquesta inèrcia i en aquets set anys prop de 2.000 empreses a tot Catalunya, un centenar d'elles a Lleida, han aconseguit tirar endavant salvaguardant més de 5.000 llocs de treball, dels quals més de 200 a Lleida. Avui li dedicarem el programa, a aquesta interessant iniciativa, que fa dos anys coordina GLOBALleida a les nostres comarques. I el començarem parlant amb qui està al capdavant, del projecte, l'Albert Colomer, president d'Autoocupació i del Centre Reempresa de Catalunya.